CELEX: C2005/045/52
Language: hu
Date: 2005-02-19 00:00:00
Title: Az Elsőfokú Bíróság ítélete (2004. december 13.) a T-8/03. sz. El Corte Inglés, SA kontra Belső Piaci Harmonizációs Hivatal (védjegyek és formatervezési minták) (OHIM) ügyben (Közösségi védjegy – Az EMILIO PUCCI ábrás védjegy – Az EMIDIO TUCCI nemzeti ábrás védjegyek jogosultjának felszólalása – A bejegyzés részleges elutasítása)

19.2.2005   
            
            
               HU
            
            
               Az Európai Unió Hivatalos Lapja
            
            
               C 45/23
            
         
      AZ ELSŐFOKÚ BÍRÓSÁG ÍTÉLETE
   
   (2004. december 13.)
   a T-8/03. sz. El Corte Inglés, SA kontra Belső Piaci Harmonizációs Hivatal (védjegyek és formatervezési minták) (OHIM) ügyben (1)
   
   (Közösségi védjegy - Az EMILIO PUCCI ábrás védjegy - Az EMIDIO TUCCI nemzeti ábrás védjegyek jogosultjának felszólalása - A bejegyzés részleges elutasítása)
   (2005/C 45/52)
   Az eljárás nyelve: olasz
   A T-8/03. sz., El Corte Inglés, SA, székhelye: Madrid (Spanyolország), képviseli J. Rivas Zurdo, ügyvéd, kontra Belső Piaci Harmonizációs Hivatal (védjegyek és formatervezési minták) (OHIM) (meghatalmazott: P. Bullock és O. Montalto) ügyben, amelyben az OHIM fellebbezési tanácsa előtt folyó eljárásban félként, a Bíróság előtt pedig beavatkozóként részt vett az Emilio Pucci Srl, székhelye: Firenze (Olaszország), képviselik P. L. Roncaglia, G. Lazzaretti és M. Boletto, ügyvédek, az OHIM negyedik fellebbezési tanácsának 2002. október 3-án hozott, az EMIDIO TUCCI nemzeti ábrás védjegyek jogosultjának az EMILIO PUCCI ábrás védjegy közösségi védjegyként történő bejegyzése elleni felszólalására vonatkozó határozata (R 700/2000-4. sz. és R 746/2000-4. sz. egyesített ügyek) elleni kereset tárgyában, az Elsőfokú Bíróság (második tanács), tagjai: J. Pirrung, elnök, és A. W. H. Meij és N. J. Forwood, bírák; hivatalvezető: J. Palacio González, 2004. december 13-án meghozta ítéletét, amelynek rendelkező része a következő:
   
               1)
            
            
               Az Elsőfokú Bíróság a keresetet elutasítja.
            
         
               2)
            
            
               Az Elsőfokú Bíróság kötelezi a felperest a költségek viselésére.
            
         
      (1)  HL C 70., 2003. 3. 22.